Proiect

**GUVERNUL REPUBLICII MOLDOVA HOTĂRÎRE nr.**

**Pentru aprobarea proiectului de lege pentru modificarea şi completarea unor acte legislative**

**Guvernul HOTĂRĂŞTE:**

Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

**Prim-ministru Valeriu STRELEŢ**

Contrasemnează:

Ministrul sănătăţii Ruxanda Glavan

Ministrul justiţiei Vladimir Cebotari

proiect

**PARLAMENTUL REPUBLICII MOLDOVA**

LEGE

 **pentru modificarea şi completarea unor acte legislative**

Parlamentul adoptă prezenta lege organică.

**Art.** I. - Articolul 30 al Legii ocrotirii sănătăţii nr. 411-XIII din 28 martie 1995 (Monitorul Oficial al Republicii Moldova, 1995, nr. 34, art. 373) va avea următorul cuprins:

**„Articolul 30.** Prelevarea şi transplantul de organe, ţesuturi şi celule umane

Prelevarea şi transplantul de organe, ţesuturi şi celule umane se efectuează în scopul îmbunătăţirii calităţii vieţii primitorului, în cazul în care nu pot fi aplicate metode terapeutice cu eficienţă comparabilă, în instituţii autorizate, conform prevederilor Legii nr. 42-XVI din 06 martie 2008 privind transplantul de organe, ţesuturi şi celule umane”.

**Art. II**. - Articolul 4 al Legii nr. 1585 din 27 februarie 1998 cu privire la asigurarea obligatorie de asistenţă medicală (Monitorul Oficial al Republicii Moldova, 1998, nr. 38-39, art.280), cu modificările şi completările ulterioare, se completează după cum urmează:

alineatul (4) se completează cu litera p) cu următorul cuprins:

,,p) donatorii de organe în viaţă.” ;

alineatul (9) se completează cu litera f2) cu următorul cuprins:

,,f2) Agenţia de Transplant din Republica Moldova - pentru categoria indicată la lit.p);”.

**Art. III.** - În anexa la Legea nr. 160 din 22 iulie 2011 privind reglementarea prin autorizare a activităţii de întreprinzător (Monitorul Oficial al Republicii Moldova, 2011, nr. 170-175, art. 494), cu modificările ulterioare, compartimentul „Ministerul Sănătăţii” se completează cu două poziţii 5 şi 6 cu următorul cuprins:

|  |  |  |  |
| --- | --- | --- | --- |
| 5 | Ordin privind autorizarea persoanelor juridice ce desfăşoară activităţi de prelevare, transport şi livrare de ţesuturi şi de celule | Gratuit | 5 ani |
| 6 | Ordin privind autorizarea persoanelor juridice ce desfăşoară activităţi de transplant de ţesuturi şi de celule | Gratuit | 5 ani |

**PREŞEDINTELE PARLAMENTULUI Andrian CANDU**